การส่งเสริมนิสัยรักการอ่าน - การวิจัย - ครูบ้านนอกดอทคอม แหล่งรวม ข่าวการศึกษา เกมส์
• การส่งเสริมนิสัยรักการอ่าน - การวิจัย
ชื่อผลงาน: รายงานการวิจัยการส่งเสริมนิสัยรักการอ่านของนักเรียนโดยใช้กลยุทธ์
เครือข่ายการมีส่วนร่วม โรงเรียนไม้แก่นประชาอุทิศปีการศึกษา 2557 - 2558
ผู้รายงาน: นางสุณิสา บัวขาว
ปีที่วิจัย: 2557 - 2558
การวิจัยในครั้งนี้มีวัตถุประสงค์ 1) เพื่อพัฒนาคุณภาพการส่งเสริมนิสัยรักการอ่านของนักเรียน โดยใช้กลยุทธ์เครือข่ายการมีส่วนร่วมโรงเรียนไม้แก่นประชาอุทิศ ปีการศึกษา 2557–2558 2) เพื่อศึกษาพฤติกรรมการมีนิสัยรักการอ่านของนักเรียนโรงเรียนไม้แก่นประชาอุทิศหลังการพัฒนา ปีการศึกษา 2557–2558 3) เพื่อศึกษาการมีส่วนร่วมของนักเรียน ครู และผู้ปกครองในการส่งเสริมนิสัยรักการอ่านหลังการพัฒนา ปีการศึกษา 2557–2558 4) เพื่อศึกษาความพึงพอใจของนักเรียนครู ผู้ปกครองและคณะกรรมการสถานศึกษาขั้นพื้นฐานต่อการส่งเสริมนิสัยรักการอ่านของนักเรียนโดยใช้กลยุทธ์เครือข่ายการมีส่วนร่วมโรงเรียนไม้แก่นประชาอุทิศหลังการพัฒนา ปีการศึกษา 2557–2558
ในการวิจัยครั้งนี้ผู้วิจัย ศึกษาจากประชากรและกลุ่มตัวอย่าง ได้แก่ 1 กลุ่มตัวอย่างนักเรียน ปีการศึกษา 2557-2558 จำนวน 98 คน ประชากรครูปีการศึกษา 2557 -2558 จำนวน 16 คน กลุ่มตัวอย่างผู้ปกครอง ปีการศึกษา 2557 - 2558จำนวน 98 คน และ กลุ่มตัวอย่างคณะกรรมการสถานศึกษาขั้นพื้นฐาน ปีการศึกษา 2557 - 2558 จำนวน 7 คน เครื่องมือที่ใช้ในการวิจัย เป็นแบบสอบถามที่มีลักษณะเป็นมาตราส่วนประมาณค่า ( Rating Scale) 5 ระดับ จำนวน 4 ฉบับ ทุกฉบับผ่านการตรวจสอบคุณภาพของเครื่องมือได้ค่าความเชื่อมั่นแต่ละฉบับระหว่าง0.85-0.96 สถิติที่ใช้ในการวิเคราะห์ข้อมูล ได้แก่ ค่าร้อยละ(Percentage ) ค่าเฉลี่ย (Mean ) และค่าส่วนเบี่ยงมาตรฐาน (Standard Deviation)
1. คุณภาพการส่งเสริมนิสัยรักการอ่านของนักเรียนโดยใช้กลยุทธ์เครือข่ายการมี ส่วนร่วม โรงเรียนไม้แก่นประชาอุทิศ ปีการศึกษา 2557- 2558 ด้านคุณภาพการส่งเสริมนิสัยรักการอ่านของนักเรียน ตามความคิดเห็นของนักเรียน ครู และผู้ปกครอง คณะกรรมการสถานศึกษา ปีการศึกษา 2558 มีค่าเฉลี่ยสูงกว่า ปีการศึกษา 2557
2. ด้านพฤติกรรมการมีนิสัยรักการอ่านของนักเรียนโรงเรียนไม้แก่นประชาอุทิศ หลัง การพัฒนาปีการศึกษา 2557- 2558 ตามความคิดเห็นของนักเรียน ครู และผู้ปกครอง ปีการศึกษา 2558 มีค่าเฉลี่ยสูงกว่า ปีการศึกษา 2557
3. ด้านการมีส่วนร่วมของนักเรียนครูและผู้ปกครองในการส่งเสริมนิสัยรักการอ่านของนักเรียนโรงเรียนไม้แก่ประชาอุทิศ หลังการพัฒนา ปีการศึกษา 2557 -2558 ตาม ความคิดเห็นของนักเรียน ครู และผู้ปกครอง ปีการศึกษา 2558 มีค่าเฉลี่ยสูงกว่า ปีการศึกษา 2557
4. ด้านความพึงพอใจของนักเรียนต่อการพัฒนาคุณภาพส่งเสริมนิสัยรักการอ่านของนักเรียน โดยใช้กลยุทธ์เครือข่ายการมีส่วนร่วม ตามความคิดเห็นของนักเรียน ครู และผู้ปกครอง คณะกรรมการสถานศึกษา ปีการศึกษา 2557 -2558 มีความพึงพอใจอยู่ในระดับมากและมากที่สุด
1. โรงเรียนส่งเสริมให้ทุกภาคส่วน เข้ามามีส่วนร่วมในการส่งเสริมนิสัยรักการอ่านอย่างต่อเนื่อง
2.โรงเรียนส่งเสริมให้ครูบรรณารักษ์เป็นคณะกรรมการวิชาการของโรงเรียน
1. ควรมีการพัฒนารูปแบบการส่งเสริมนิสัยรักการอ่านของนักเรียนในลักษณะอื่น ๆ
2. ควรศึกษาความสัมพันธ์การมีนิสัยรักการอ่านของนักเรียนกับผลสัมฤทธิ์ทางการเรียนของโรงเรียน
โพสต์โดย ครูซี : [26 ธ.ค. 2559 เวลา 15:01 น.]
อ่าน [517] ไอพี : 14.207.139.197